projecte-aina/catalan_government_crawling huggingface dataset:
El conseller de Cultura, Ferran Mascarell, va afirmar "que un país que és capaç de conservar el patrimoni mira endavant i que Catalunya és coneguda per la capacitat de conservar-lo", durant l'acte inaugural de l'exposició "Temps del Romànic.
Art, vida i consciència", que va tenir lloc 8 de setembre, a les al Jardí del Palau Robert.
El secretari de Comunicació del Govern, Josep Martí, va reivindicar la figura d'Eugeni Xammar, el periodista més cosmopolita que ha tingut Catalunya i un home que va exercir la llibertat, en l'acte inaugural de l'exposició dedicada al periodista català el 15 de setembre.
El Centre Cultural Blanquerna de Madrid acull, de l'1 de setembre al 30 d'octubre, l'exposició "·25 anys del Premi Internacional Catalunya', que va iniciar el seu recorregut el desembre del 2013 al Palau Robert.
La mostra recorda els guardonats en les vint-i-cinc edicions del Premi Internacional Catalunya i reconeix la feina duta a terme pels membres del jurat, mitjançant manuscrits i fotografies de gran vàlua històrica.
El Jardí del Palau Robert es va omplir la nit d'aquest dijous per assistir al primer concert de "Les Nits d'Estiu" que va tenir com a protagonista Big Mama, nom artístic de Montserrat Pratdesaba, acompanyada del quintet Taller de Musics All Stars.
El director general d'Atenció Ciutadana i Difusió, Ignasi Genovès, va afirmar que l'exposició "El Camí de Tohoku: naturalesa, tradició i innovació" i altres activitats programades a Barcelona per donar a conèixer l'artesania i el disseny d'aquesta regió japonesa contribueixen a enfortir els lligams entre Catalunya i el Japó, en l'acte inaugural de la mostra el dijous 3 de juliol.
El Celler Torres, patrocinador de "Les Nits d'Estiu al Jardí del Palau Robert" organitza la segona edició del "showroom" Barcelona Torres Experience, el cap de setmana del 28 i 29 de juny, al Jardí i a la Sala d'Actes de les Cotxeres del Palau Robert.
Una experiència amb més de 70 vins i destil·lats de tot el món, tallers de maridatge, cocteleria creativa, música en directe i moltes més sorpreses per als amants del vi.
El reportatge fotogràfic sobre l'exposició "1714.
Memòria gràfica d'una guerra" presenta una selecció de les vuitanta reproduccions de gravats de diversos col·leccionistes i arxius europeus que s'exhibeixen en aquesta mostra sobre la Guerra de Successió a Catalunya.
També van ser presents a l'acte el director general de Patrimoni Cultural, Joan Pluma; la directora general de Turisme, Marián Muro; l'alcalde de la Vall de Boí, Joan Peralada; i el diputat Xavier Pont, en representació de la Diputació de Lleida.
En el seu parlament, Ignasi Genovès, després de referir-se als tresors romànics de la Vall, va afirmar que el Palau Robert esdevindrà un bon punt de difusió i promoció per donar a conèixer l'oferta cultural, paisatgística i turística que ofereix la Vall de Boí.
Al seu torn, la directora general de Turisme va assenyalar que béns culturals com els d'aquesta vall són un producte estratègic de molt valor i va afegir que la Vall de Boí és una de les tres destinacions que hi ha a Catalunya de turisme accessible.
També va parlar de la diversitat de l'oferta –patrimoni monumental, senderisme, esquí, gastronomia- que ofereix aquesta zona.
Tant el director general del Patrimoni Cultural com l'alcalde de la Vall de Boí van manifestar la seva confiança que el Consorci del Romànic de la Vall de Boí superarà els moments de dificultat que viu actualment com a conseqüència de les retallades de les subvencions públiques.
El director general del Patrimoni Cultural va afirmar que el moment actual és complicat però que cal confiar que la sotragada serà temporal.
En aquest punt va subratllar la capacitat d'iniciativa de la gent de la Vall que ja està treballant perquè les falles, una tradició relacionada amb el solstici d'estiu de preparació de les collites i per espantar els mals esperits, es declari Patrimoni Immaterial de la Humanitat.
Jordi Pluma també va assenyalar que el model de la Vall de Boí està ben orientat i que es pot trobar informació d'aquest territori en la majoria circuïts i canals d'informació.
Finalment, l'alcalde va manifestar l'esperança de continuar molts anys la tasca de promoció d'una vall que actualment rep més de 130.000 visitants l'any.
També va afegir que el model de la Vall és un exemple de sostenibilitat, d'equilibri entre cultura, turisme, ramaderia.
El conseller de Cultura, Ferran Mascarell, va destacar la personalitat creativa i l'ambició literària de Baltasar Porcel, una personalitat rellevant de la cultura catalana, en l'acte inaugural de l'exposició dedicada a l'escriptor que va tenir lloc aquest dijous.
El dimarts 24 de novembre, els comissaris de l'exposició "Actrius catalanes del segle XX", Joan Casas i Joaquim Noguero, explicaran el contingut d'aquesta proposta en una visita guiada que començarà a les 18 hores.
Avui, 18 de novembre, a les 18 hores, es tanca el Jardí i l'accés a la Sala 4, on es presenta l'exposició "Camins de Natura", amb motiu dels preparatius d'un acte privat.
La cinglera de Castellfollit de la Roca, d'uns 40 m d'alçada i prop d'1 km de llargada, és un dels indrets més interessants del Parc Natural de la Zona Volcànica de la Garrotxa.
A la base de la cinglera, vora el riu Fluvià, trobem una frondosa vegetació de ribera amb freixes, pollancres, verns i salzes.
El taller de Teatre Corporal per a nens de 4 a 7 anys, que va tenir lloc el 7 de novembre, ha estat la primera de les activitats programades per l'Escola Superior d'Art Dramàtic (ESAD) de l'Institut del Teatre, coincidint amb l'exposició "Actrius catalanes del segle XX".
L'exposició itinerant "Tree of Life.
La complexitat de la vida: de la cèl·lula a l'organisme viu" presenta imatges dels investigadors del Centre de Regulació Genòmica en una exposició que es pot visitar a l'Espai Santa Caterina de la Generalitat de Catalunya a Girona del 13 d'octubre al 14 de novembre.
La Generalitat de Catalunya, a través del Departament de Cultura i l'Agència Catalana de Turisme, presenta l'exposició "Scouting in Catalonia" al passatge Arístides Maillol de l'Espai Santa Caterina de Girona.
Una mostra que vol donar a conèixer i posar en valor la feina dels localitzadors d'espais de rodatge catalans.
L'Escola Superior d'Art Dramàtic (ESAD) de l'Institut del Teatre de Barcelona organitza diverses activitats paral·leles a càrrec de diferents docents, graduats i alumnes durant els sis mesos de durada de l'exposició "Actrius catalanes del segle XX".
El dissabte 24 d'octubre tenim l'ocasió de descobrir la Fageda d'en Jordà a la Garrotxa, fent el sender Joan Maragall.
Aquesta és un dels itineraris programats coincidint amb l'exposició "Camins de natura.
L'itinerari guiat de la Societat Catalana d'Educació Ambiental del diumenge 25 d'octubre mostra tot l'esplendor de la tardor a les muntanyes de Prades.
El Palau Robert acull, entre el 2 i el 13 de novembre, l'exposició de la Comissió Europea sobre el canvi climàtic i l'eficiència energètica.
La mostra, amb el títol "La Unió Europea, capdavantera en la lluita contra el canvi climàtic", s'està exhibint simultàniament en diverses ciutats d'Europa amb motiu de la Cimera Mundial sobre Canvi Climàtic, que tindrà lloc el proper mes de desembre a Copenhaguen.
A Catalunya, l'exposició l'ha impulsada la Representació de la Comissió Europea, i compta amb el suport del Departament de Medi Ambient i Habitatge i la Secretaria per a la UE de la Generalitat de Catalunya, i de la Diputació de Barcelona, en el marc de la iniciativa Europa-Direct de la Comissió Europea.
Enguany, l'exposició coincideix amb la darrera reunió de líders mundials prèvia a la Conferència de Copenhaguen, que tindrà lloc a Barcelona del 2 al 6 de novembre.
L'exposició, que es pot visitar en una carpa instal·lada al jardí, consta de disset plafons explicatius que defineixen les polítiques i els compromisos de la UE en la lluita contra el canvi climàtic de cara a la propera Conferència de l'ONU a Copenhaguen.
També es presenten, de manera didàctica, diferents contribucions que cada ciutadà pot fer en el seu dia a dia per ajudar a complir aquests compromisos.
L'exposició està elaborada per la Direcció General de Medi Ambient de la Comissió Europea i s'ha traduït a més d'una vintena de llengües, entre les quals el català.
Aquesta exposició es va inaugurar el passat mes de setembre a la Facultat de Biologia de la Universitat de Barcelona, i posteriorment es va instal·lar a la Universitat Autònoma de Barcelona.
Després del Palau Robert, es traslladarà a Lleida.
El 27 d'octubre va tenir lloc l'acte inaugural de l'exposició "Centelles: l'atzar i la memòria", organitzada pel Palau Robert i pel diari El Periódico de Catalunya, en el marc dels actes programats coincidint amb els 30 anys d'aquest mitjà de comunicació.
L'exposició es pot visitar als jardins del Palau Robert, del 28 d'octubre al 16 de novembre.
L'acte va ser presidit pel conseller de Cultura i Mitjans de Comunicació, Joan Manuel Tresserras.
També hi varen assistir el director general de Difusió Corporativa, Jordi Fortuny; el president i vicepresident executiu del Grup Zeta, Francisco Matosas i Antonio Asensio, i el director d'El Periódico de Catalunya, Rafael Nadal.
La mostra vol facilitar l'accés a les imatges de l'exili d'Agustí Centelles que s'han trobat recentment i, també, retre homenatge a la figura d'aquest fotoperiodista amb la projecció de diversos audiovisuals que permeten fer-se una idea precisa de la importància de la seva obra gràfica i de les especials circumstàncies històriques que van condicionar l'exercici de la seva professió.
Agustí Centelles és el fotoperiodista català més important dels anys de la República i la guerra civil, com ho posen de manifest diversos documents visuals que ens ha deixat sobre aquesta època tan convulsa.
Primer va ser l'extraordinària història del salvament dels milers de negatius que Centelles s'endugué a l'exili i que no va recuperar fins al cap de 37 anys, el 1976, amb Franco ja desaparegut.
Més recentment, l'estiu del 2008, va produir-se la troballa per atzar en una vella capsa de galetes de fotos que donen testimoni de la vida política i social dels anys trenta, dels anys de la guerra i del temps de la postguerra.
Una època que Centelles –allunyat per força major del fotoperiodisme– va dedicar a l'exercici de la fotografia industrial i al reportatge publicitari.
El jardí del Palau Robert de Barcelona acull, des del 25 de novembre fins al 18 de gener, la mostra "Amb tu segur.
Exposició sobre la seguretat dels productes".
Amb aquesta exposició es pretén que el consumidor assumeixi una actitud responsable en la compra de productes des del punt de vista de la seguretat.
Els principals destinataris són famílies, grups d'escoles de primària i secundària, centres de recursos pedagògics, organitzacions de consumidors, col·lectius de gent gran, col·lectius de mestresses de casa i esplais de joves.
Aquesta és una iniciativa del Palau Robert i de l'Agència Catalana de Consum, i es presentarà en altres indrets de Catalunya durant el 2009.
El recorregut expositiu es desenvolupa en quatre àmbits: Un món canviant i global; Ben a prop teu.
Benvinguts, passeu, passeu, que casa nostra és casa vostra en allò que hi trobareu; La galeria dels errors, els filtres que t'asseguren, i Tu jugues segur.
El primer dels àmbits, Un món canviant i global, té una funció introductòria, i s'hi dóna a conèixer informació del nou mercat de productes, de la situació del mercat en els anys 60 i 70, de la procedència dels productes i també del control dels mercats.
En aquesta introducció el visitant pot veure com el món s'ha fet extraordinàriament més complex en els darrers quaranta anys, i com l'administració i els ciutadans han d'aprendre a gestionar aquesta complexitat.
En el segon, Ben a prop teu, s'hi explica com arriben els productes a les llars i s'hi especifiquen els productes amb més risc per a la seguretat.
En el tercer, Benvinguts, passeu, passeu, s'exposen una vintena de productes retirats del mercat, amb informació de les causes que en van motivar la retirada.
En el darrer dels àmbits, Tu jugues segur, hi ha a disposició del públic quatre jocs que posen a prova els coneixements adquirits al llarg de l'exposició.
També s'hi mostra l'evolució del concepte de seguretat en el món de les joguines en els darrers 50 anys.
Aquesta darrera part pretén convidar el visitant a tenir, dins l'exposició, la mateixa actitud participativa i activa que es recomana mantenir en el món real.
El jardí del Palau Robert de Barcelona acull dues exposicions sobre el paper de la llengua catalana com a eina de cohesió social, entre el 5 i el 26 de març.
Les dues exposicions estan organitzades per la Plataforma per la llengua, amb el suport de la Generalitat de Catalunya.
S'han instal·lat en una carpa i s'adrecen a les persones nouvingudes i a les persones de la societat d'acollida, respectivament.
L'acte d'inauguració va tenir lloc el 4 de març de 2009.
La primera de les dues exposicions es titula "El català?
S'adreça a les persones nouvingudes i reflexiona sobre la importància que rebin una bona acollida lingüística.
La segona, "Obre't en català", s'adreça a la societat d'acollida i subratlla la necessitat d'utilitzar el català en les relacions amb les persones nouvingudes per facilitar la cohesió social.
Les dues mostres es van presentar recentment al Parlament de Catalunya i compten amb la col·laboració de les secretaries per a la Immigració i de Política Lingüística de la Generalitat de Catalunya.
Per a la seva elaboració, també han rebut el suport d'entitats de persones d'origen immigrant.
És chévere!" es dirigeix especialment a les persones d'origen llatinoamericà que els darrers anys s'han establert als territoris de parla catalana.
La paraula chévere prové del mot sébede (de la llengua africana que es parla a Nigèria i al Camerun), el significat del qual té a veure amb tot allò que és bo i agradable.
La mostra, per tant, vol donar a entendre que aprendre el català, a més de ser útil i positiu per a una integració eficaç, pot ser al mateix temps una qüestió agradable.
Quant a l'altra exposició, "Obre't en català!", que s'adreça a la societat d'acollida, remarca la necessitat de parlar en català a les persones que arriben de nou i que no coneixen la llengua.
L'exposició explica que l'hàbit de canviar de llengua en les converses amb les persones d'origen estranger, tot i ser molt comú entre les persones catalanoparlants, no és tan corrent en altres societats.
Aquesta conducta dificulta la incorporació a la comunitat lingüística i, en molts casos, obliga els nouvinguts a portar l'"etiqueta" d'immigrants gairebé per sempre.
El Consolat General d'Equador a Barcelona, amb el suport de la Generalitat de Catalunya, organitza l'exposició "Els rostres de la migració, equatorians a Catalunya-catalans a Equador", que s'exhibeix al jardí del Palau Robert entre el 25 de novembre i el 8 de desembre.
Aquesta exposició documental i fotogràfica divulga les relacions entre Catalunya i Equador amb els processos migratoris com a eix principal.
La mostra l'organitza el Consolat d'Equador, amb el patrocini del Govern de la República d'Equador i dels departaments de la Vicepresidència, de Cultura i Mitjans de Comunicació i d'Acció Social i Ciutadania.
L'exposició s'estructura en quatre àmbits o eixos de reflexió:
L'exposició, comissariada per Llorenç Torrado, explicava l'evolució del menjar al nostre país des de diversos punts de vista, conjugant quatre grans disciplines: la història, el medi, la tecnologia i la cuina.
El primer àmbit era una passejada per la producció dels aliments al llarg de la història, des del paleolític fins avui.
El segon àmbit s'ocupava de la modificació dels productes, des que entren a la cuina fins que en surten, convertits en menjar.
El tercer àmbit girava a l'entorn de la taula com a símbol de la degustació i la valoració del menjar, on al gust s'hi afegeixen els símbols i els sentiments.
Finalment, el quart àmbit ens retornava a l'actualitat, mostrant-nos la pervivència actual dels gustos del passat, els hàbits alimentaris que avui té la societat, les noves tecnologies, els productes de què disposem..., en definitiva, l'estil d'avui.
Del 18 de novembre de 1997 fins al 15 d'agost de 1998
En el marc de l'exposició "Adéu a la tele!
De l'UHF a la TDT", que és una col·laboració entre els departaments de la Presidència i de Cultura i Mitjans de Comunicació, el 31 d'octubre s'oorgnaitza un cicle de taules rodones que debaten diversos temes relacionats amb la mostra.Les taules rodones es fan a les 19.30 hores, a la Sala de les Cotxeres del Palau Robert de Barcelona i l'entrada és lliure.
-31 d'octubre - Quina televisió tenim i quina volem?, moderada per la periodista Elisenda Roca.
Hi participaran Ferran Monegal, crític de televisió d'El Periódico i director de Tele Monegal (BTV); Toni Vall, crític de televisió del diari Avui; Francesc Bellmunt, vicedegà del Col·legi Professional de l'Audiovisual de Catalunya, i Emili Prado, catedràtic de Comunicació Audiovisual i de Publicitat de la UAB.
-3 de novembre - El nou consumidor televisiu.
La publicitat i les audiències a la nova televisió, moderada pel periodista Carles Capdevila.
Hi participaran Víctor Amela, periodista i crític de televisió de La Vanguardia; Camil Roca, creatiu de Bassat Olgilvy; Josep Lluís de Gabriel, director de Bitlonia.com, i Òscar Nogueira, cap del departament d'audiències de TV3.
Mirant el futur des de la nostàlgia, moderada pel periodista Josep Cuní.
Hi participaran Sílvia Cóppulo, periodista i directora d'ECOS SL; Àngel Casas, director de Barcelona Televisió, i Ramon Colom, president de Sagrera Audiovisual i director del programa Millenium de TV3.
-21 de novembre - La fórmula magistral de la televisió del futur, moderada pel director del Programa d'Impuls de la Transició a la TDT, Daniel Condeminas.
Hi participaran Albert Cañigueral, director Márketing Osmosys-ADB; Rosa Franquet, catedràtica de Comunicació Audiovisual UAB; Jesús Casado, vicepresident d'ASIMELEC; Francesc Llobet, realitzador de TV3 i vicedegà CPAC, i Hector Milla, expert en videoblogs i creador de Balzac.tv.
-4 de desembre - Avantatges i reptes de la TDT.
Com fer que arribi a tothom, moderada per Gemma Domènech, directora general de Comunicació i Serveis de Difusió Audiovisuals de la Generalitat de Catalunya.
-18 de desembre - Les televisions locals i la TDT, moderada per Joan Vila, director de Comunicàlia.
Hi participaran Jordi Marín, director-gerent del
Consorci Digital Mataró-Maresme; Frederic Cano, director ETV- Llobregat TV i president de l'Associació Televisions Digitals de Proximitat, i Jordi Molet, director general de El 9TV.
© Arxiu Fotogràfic Centre Excursionista de Catalunya
Audiovisual que mostra el procés de producció de la primera gran exposició sobre la moto i el motociclisme catalans, des dels àmbits industrial, social, esportiu i tecnològic, que es pot visitar fins al 25 d'octubre 2015 a la primera planta del Palau Robert.
Clip de presentació / resum de l'exposició Catalunya Moto.
Indústria, societat, competició i tecnologia" vol retre homenatge a totes les persones que en el passat i en el present han fet possible que Catalunya esdevingui una referència mundial del sector, i també vol projectar una mirada il·lusionada al futur.
Un èxit col·lectiu en el qual han col·laborat els pioners i les marques d'un passat llegendari i els destacadíssims èxits esportius dels joves pilots catalans, aplicant la fórmula de talent, tenacitat i esforç.al Palau Robert de Barcelona, del 3 de març al 25 d'octubre 2015.
Gran actuació de Toni Bou, 16 vegades campió del món de trial, al final de l'acte inaugural de l'exposició ‪#‎CatalunyaMoto‬
El comissari Max Llamazares explica el contingut de l'exposició
La culpa fou d'en Gaspar......d'en Melcior i d'en Baltasar.
Era a la fi dels anys setanta quan un encara innocent Albert Bertran (Barcelona, 1962) demanà, en una carta als Reis d'Orient, una Werlissa color amb la intenció de millorar les fotografies que feia als amics i parents amb les Kodak Instamatic i Fiesta de la primera comunió.
La sorpresa arribà quan ses majestats van portar-li una Hanimex 35 sl!!!, una càmera reflex d'òptiques intercanviables amb rosca.
De la mà de l'Antonio Baños, el botiguer del barri d'on provenia la càmera, el jove Albert Bertran s'endinsa pel màgic univers de la fotografia i descobreix aquesta finestra al món i la seva màgia com a mitjà per expressar sensacions artístiques individuals.
Comença a retratar curses de trial, festivals de música... fins que un dia, amb el seu germà Quim, aleshores estudiant de periodisme, publiquen el seu primer reportatge a Solo moto, revista amb la qual estableixen una estreta col·laboració.
Fou llavors quan va veure una sortida professional en allò que més li agradava.
Va millorar el seu equip i va perfeccionar els seus coneixements, alternant-ho amb petits treballs socials, comercials, i també periodístics com a free lance, fins i tot amb un carnet fals d'una agència de notícies.
Va conèixer Pepe Encinas en un seminari de fotoperiodisme, que el posa en contacte amb Nicolás G. de El Mundo Deportivo, on començaria unes col·laboracions els caps de setmana que acabarien essent diàries.
És així com va entrar en el món de la premsa: Record, El Periódico, dominicals i suplements dels principals diaris...
Als Jocs del 92 torna a El Mundo Deportivo, i el 95 entra en plantilla al dominical de El Periódico com ajudant d'editor gràfic i fotògraf fins al seu trasllat definitiu al diari on compagina la seva tasca principal amb algunes col·laboracions externes.
Al llarg de tots aquests anys ha estat enviat especial en un seguit d'esdeveniments arreu del món, com ara els Jocs Olímpics de Seül, els mundials de motociclisme i ral·lis, el mundial de futbol als Estats Units o la preguerra d'Afganistan entre d'altres molts reportatges.
Al 1999 va iniciar una aventura editorial amb l'amic Pau Arenós d'on va sortir el llibre "Los genios del fuego".
Dos anys després van repetir l'experiència amb "Los momentos decisivos".
També ha il·lustrat el llibre d'Andreu Buenafuente "Digue'm agosarat", i amb David Trueba i Sergi Arola ha publicat "Como quieras, cuando quieras, donde quieras".
L'Albert Bertran aviat va entendre la fotografia com el llenguatge més corrent de la nostra civilització, i així ho demostren la qualitat documental, el sentit artístic i el caràcter innovador de la seva extensa obra, per més que ell prefereix autodefinir-se sempre com un modest obrer de la imatge.